# Aghia Triada

### De Viquipèdia

Aghia Triada es un lloc de Creta de la Prefectura d'Heràkleion, al oest de Phaistos on s'han trobat restes d'un establiment i tombes. El lloc fou habitat ja el tercer mil·lenni aC. Entre el 2600 aC i el 1700 aC, quant a Phaistos es va construir el Palau vell, es van construir alguns edificis a la zona de la futura vila reial d'Aghia Triada. La Vila reial fou construïda vers el 1600 aC i destruïda poc mes de cent anys després. Un mègaron grandiós d'estil micènic fou erigit a les seves ruïnes el segle XIV aC i va existir fins al segle XI aC; un establiment amb un pòrtic (àgora o plaça del mercat) va sorgir al nord de la vila. Al segle VIII aC (període geomètric) fou un lloc de culte; al període hel·lenístic (segles IV a I aC) s'hi va fundar un petit santuari dedicat a Zeus Velkanos.

La vila reial consisteix en dos parts, i presenta les característiques dels palaus de Cnossos i Phaistos però es mes petita. Te cambres amb politires, claraboies, altars, magatzems, llocs de treball, escales, patis, terrasses, balcons i carrers pavimentats. El Mègaron de tipus micènic, construir al seu damunt, es contemporani del pòrtic.

La ciutat i àgora es troba al nord-est de la vila reial o petit palau esmentat i pertany al període micènic. Darrera el pòrtic de l'àgora hi ha vuit sales espaioses, i l'establiment micènic es situa a la seva part occidental.

El cementiri inclou dos tombes del minoic antic (tipus tolos) amb complexes sales funeràries (vers 3000 a 2300 aC); també inclou cambres i tombes del període minoic tardà (segle XIV aC). Els enterraments es feien en larnaxos (sarcòfags). Una espècie de larnax de pedra, conegut com el sarcòfag pintat d'Aghia Triada, es va trobar a aquest cementiri.

Una església bizantina (Sant Jordi Galatas), decorada amb esplèndids murals, es troba al pati de la vila reial. Una església dedicada també a Sant Jordi es va construir al segle XIV sota els venecians.

Aghia Triada fou explorada el 1902, durant les excavacions a Phaistos. Les excavacions al lloc van començar el 1903 i van durar fins el 1914. Modernament s'han fet noves excavacions dirigides per l'escola arqueològica italiana d'Atenes dirigida per Vicenzo La Rosa). La vila ha estat protegida i altres monuments s'han restaurat.

Obtingut de "http://ca.wikipedia.org../../../a/g/h/Aghia_Triada_100b.html"

Categoria: Creta

##### Views

- Article
- Discussió
- Revisió actual

##### Cerca